laion/Wikipedia-Exotic huggingface dataset:
דליה בן ארי

דליה בן ארי (נולדה ב-1951) היא עיתונאית ויוצרת סרטי תעודה ישראלית. בן ארי החלה לכתוב בשבועון "לאישה" בשנות השבעים. בכתבותיה התמקדה בראיונות ובסיפורים אישיים. היא סיקרה בקביעות את טקסי בחירת מלכת היופי ואת הזוכות בתחרות. בשנות השמונים שהתה תקופה בארצות הברית עקב תפקידו של בעלה כנספח צבאי בוושינגטון. היא עסקה גם ביצירה דוקומנטרית ויצרה את "מחפשים את אבא", סדרה של חמישה סרטים תיעודיים ששודרו בערוץ 2 אודות ישראלים המחפשים אחר אביהם במקומות שונים בעולם, הסרטים זכו למדרוג גבוה. בשנת 2012 עזבה את "לאישה". ב-2017 החלה לכתוב עבור הירחון "את". הייתה נשואה לנתן בן ארי עד למותו ב-2022. אם לשתי בנות, בהן הדוגמנית שירי בן ארי. תמיד אישה: דליה בן-ארי פורשת מ"לאשה" אחרי 37 שנים, באתר וואלה, 1 באוגוסט 2012 מורן שריר, מחפשים את דליה בן-ארי, באתר הארץ, 9 באפריל 2012 דליה בן ארי, דף שער בספרייה הלאומית ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פלורנס שירלי

פלורנס שירלי (באנגלית: Florence Shirley‏; 5 ביוני 1892 – 12 במאי 1967) הייתה שחקנית תיאטרון וקולנוע אמריקאית. שירלי נולדה בעיר ניו יורק בשנת 1892. את הקריירה הבימתית שלה החלה בבוסטון וזכתה להצלחה קלה בברודוויי. לאחר טביעת ספינת הטיטניק באפריל 1912, השתתפה בקונצרט למען ניצולים שהתקיים בתיאטרון ג'ורג' מ. קוהאן. ההופעה האחרונה שלה בברודוויי הייתה ב-"Alice in Arms" (במקור נקרא "כוכב בחלון") לצד קירק דאגלס. שירלי הופיעה ביותר מ-50 סרטים לאורך הקריירה הקולנועית שלה. היא נפטרה בהוליווד, לוס אנג'לס שבקליפורניה. נקודות לציון בסרטיה של שירלי כוללות את הסרטים הבאים:[דרוש מקור] Stars and Stripes Forever (Navy nurse), 1952 (uncredited) Deadline - U.S.A. (Miss Barndollar), 1952 (uncredited) The Dancing Masters (Matron), 1943 (uncredited) Let's Face It (Woman in Sun Shell Cafe), 1943 (uncredited) A Yank at Eton (Mrs. Sampson), 1942 (uncredited) Her Cardboard Lover (Casino patron watching chemin de fer game), 1942 (uncredited) We Were Dancing (Mrs. Charteris), 1942 It Started with Eve (Bit Role), 1941 (uncredited) When Ladies Meet (Janet Hopper), 1941 Three Sons o' Guns (Mrs. Tyler), 1941 Nice Girl? (Woman Gossip), 1941 (uncredited) Lady with Red Hair (Daisy Dawn), 1940 (uncredited) Third Finger, Left Hand (Agnes, dinner guest), 1940 (uncredited) Pier 13 (Mrs. Forrest), 1940 New Moon (Guest), 1940 (uncredited) Private Affairs (Mrs. Gilkin), 1940 Opened by Mistake (Elizabeth Stiles), 1940 I Take This Woman (Mrs. Leila Bettincourt), 1940 (uncredited) Balalaika (Lily Allison (Paris tourist)), 1939 (uncredited) Ninotchka (Marianne, Swana's Phone Friend), 1939 (uncredited) The Women (Miss Archer), 1939 (uncredited) הופעותיה של שירלי בברודוויי כוללים את ההפקות הבאות: Alice in Arms (דייזי), 1945 Take My Tip (גברת דולי בראונינג), 1932 Fast Service (דוריס בורדן), 1931 'דוקטור X' (אלינור סטיבנס), 1931 Embers (גרמיין בי), 1926 The Poor Nut (ג'וליה וינטרס), 1925 'הדלת' הנעולה (מוריאל וולינג), 1924 My Aunt From Ypsilanti (פגי), 1923 'מדוע גברים עוזבים את הבית' (Fifi), 1923 פריחת התפוחים (גברת אנה מרטון), 1920 Oh, Lady! Lady!! (פאני וולש), 1918 אנתוני בארץ הפלאות, 1917 His Majesty Bunker Bean, 1916 נערת וול סטריט (פרל ויליאמס), 1912 מדיה וקבצים בנושא פלורנס שירלי בוויקישיתוף פלורנס שירלי, במסד הנתונים הקולנועיים IMDb (באנגלית) פלורנס שירלי, באתר AllMovie (באנגלית) פלורנס שירלי, במסד הנתונים הקולנועיים KinoPoisk (ברוסית) פלורנס שירלי, באתר "Find a Grave" (באנגלית) "Rites today for Florence Shirley". Los Angeles Times. 1967-05-15. p. 26. "More benefits planned; many stage stars volunteer for Cohan Theatre concert to-night" (pdf). The New York Times. 1912-04-21. p. 8. נבדק ב-2008-06-09. "Premiere tonight of 'Alice in Arms'". The New York Times. 1945-01-31. p. 26. "Thin Man Proves Himself". The Wall Street Journal. 1945-01-29. p. 4. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פלורנס שירלי".
יוז'ף טאקאץ'

הונגריה זהו שם הונגרי; שם המשפחה הוא טאקאץ'. יוז'ף טאקאץ' (בהונגרית: Takács József; ‏30 ביוני 1904 – 3 בספטמבר 1983) היה כדורגלן הונגרי, ששיחק בעמדת החלוץ. הוא ערך במדי נבחרת הונגריה 32 הופעות בהן כבש 26 שערים, והשתתף במשחקי אולימפיאדת 1924. טאקאץ' נולד בבודפשט שבאימפריה האוסטרו-הונגרית בשנת 1904 והחל את הקריירה בואשאש מ-1917, אותה ייצג בליגה ההונגרית. בעונת 1925/26 משך תשומת לב כשסיים כמלך שערי הליגה עם 29 שערים, דבר שגרם להחתמתו בפרנצווארוש הגדולה בעונה שלאחר מכן. באותה העת המועדון היה לאחד מהטובים באירופה ובעונתו הראשונה בה טאקאץ' זכה באליפות ובתואר מלך השערים. הוא היה ידוע בעיקר בשל הופעותיו הנהדרות בגביע מיטרופה ב-1928 בו הוביל את פרנצווארוש לזכייה וסיים ככובש המצטיין בטורניר עם 10 שערים ב-5 הופעות בלבד. בצמד משחקי הגמר נגד ראפיד וינה כבש שלושער בניצחון 1–7 במשחק הראשון, ובמשחק השני הם הפסידו להם 5–3 אך הדבר לו מנע את הזכייה. טאקאץ' פרש מכדורגל במדיה ב-1934 כשהוא מספיק לזכות עוד פעמיים נוספות באליפות ושלוש פעמים בתואר מלך השערים. בעונת 1931/32 כבש 42 שערים בכל המסגרות ופרנצווארוש ניצחה בכל 22 משחקי האליפות. במדי נבחרת הונגריה ערך 32 הופעות בהן כבש 26 שערים. משחק בולט של טאקאץ' היה הניצחון 1–13 על צרפת ב-1927, בו כבש שישייה והיה אחד הגורמים לפרישתו של שוער היריבה, מוריס קוטנט. פרנצווארוש אליפות הונגריה (3): 1927/28, 1931/32, 1933/34 גביע מיטרופה: 1928 אישיים מלך השערים בליגה ההונגרית (5): 1925/26, 1927/28, 1928/29, 1929/30, 1931/32 מלך השערים בגביע מיטרופה: 1928 (10 שערים) מדיה וקבצים בנושא יוז'ף טאקאץ' בוויקישיתוף יוז'ף טאקאץ', באתר Transfermarkt יוז'ף טאקאץ', באתר WorldFootball.net יוז'ף טאקאץ', באתר National Football Teams בהונגרית מופיע שם המשפחה לפני השם הפרטי
שיתוף כלי רכב במוסקבה

שיתוף כלי רכב במוסקבה הוא סוג של תחבורה אלטרנטיבית במוסקבה. נכון לשנת 2019, במוסקבה יש את צי השיתוף הגדול ביותר באירופה. עם זאת, שוק free-float של שיתוף המכוניות במוסקבה הוא המתפתח ביותר בעולם. המספר הממוצע של נסיעות יומיות במוסקבה נכון לאוגוסט 2019 הוא 140 אלף. Yandex.Drive (אנ') היא המפעילה הגדולה ביותר בשוק שיתוף הרכבים בעיר, עם צי של יותר מ-9,000 מכוניות. בשנת 2019 צי רכבי השיתוף במוסקבה הגיע ל-30,000, כמעט פי שניים מהשנה הקודמת, עלה על הציפיות. חלק מהמקורבים בתעשייה אומרים שיש פוטנציאל של עד 100,000 כלי רכב שיתופיים בסופו של דבר. בנוסף לחנייה עירונית מועדפת עבור כלי רכב שיתוף, ממשלת מוסקבה פוטרת כלי רכב חשמליים מתשלום מס תחבורה. ראש עיריית מוסקבה סרגיי סוביאנין וראש Yandex ארקדי וולוז' השתתפו באירוע שהוקדש להשקת כלי הרכב החשמליים של Yandex.Drive בסוף ספטמבר 2019. שלושים מכוניות חשמליות של ניסאן ליף ממותגות Yandex.Drive הפכו לזמינות במוסקבה בשנת 2019. מספר כלי רכב חשמליים מדגמים שונים זמינים גם אצל מפעילי שיתוף מכוניות אחרים. מדיה וקבצים בנושא שיתוף כלי רכב במוסקבה בוויקישיתוף Natalia Avdonina, Svetlana Dolgoborodova, Coverage of the Arctic Development in Russian Mass Media Discourse (by the example of Rossiyskaya Gazeta), Theoretical and Practical Issues of Journalism 8, 2019-10-26, עמ' 735–746 doi: 10.17150/2308-6203.2019.8(4).735-746 С.Ю. Черников, PLACE OF ELECTRIC VEHICLES IN THE MODERN RUSSIAN CARSHARING MARKET, Вестник МИРБИС, 2020-07-11 doi: 10.25634/mirbis.2020.2.8 ערך זה הוא קצרמר בנושא תחבורה ובנושא רוסיה. אתם מוזמנים לתרום לוויקיפדיה ולהרחיב אותו.
ארנסט קלימט

ארנסט קלימט (בגרמנית:Ernst Klimt‏: 3 בינואר 1864 – 9 בדצמבר 1892) היה צייר היסטוריה באוסטריה. הוא אחיו הצעיר של הצייר גוסטב קלימט. ארנסט קלימט נולד ב־3 בינואר 1864 כילד שלישי מתוך שבעה ילדים של הצורף וחרט זהב הבוהמי ארנסט קלימט האב (1834–1892) ואנה רוזליה קלימט לבית פינסטר (1836–1915) הוא נולד בפרבר המערבי של באומגרטן ליד וינה. משנת 1877 ארנסט קלימט למד בבית הספר לאמנות שימושית בווינה של המוזיאון האוסטרי לאמנות ותעשייה כמו אחיו הבכור גוסטב קלימט. ארנסט וגוסטב היו תלמידיו של פרדיננד לאופברגר (1829–1881), צייר ומעצב בשנות ה-70 של המאה ה-19, שהיה מאוד מחויב לתלמידיו. הוא יצר קשר בין האחים קלימט להנס מקארט ובכך עזר לשניהם להשתתף בביצוע התהלוכה לכבוד יום נישואי הכסף של הזוג הקיסרי. בשנת 1881 האחים קלימט (ארנסט וגוסטב) וחברם לבית הספר פרנץ מאטש (1861-1942) הקימו עם אמנים נוספים את "חבורת האומנים" (Künstlerkompagnie) ושנתיים לאחר מכן הם ניהלו סטודיו משלהם בווינה. החברה שלהם עיצבה בין היתר ציורי קירות ותקרות עבור התיאטראות ברייכנברג, קרלסבאד ובשנת 1885 בפיום, 1885 ציורי תקרה בהרמסווילה בווינה, 1886–1888 ציורי קיר ותקרה בשני גרמי המדרגות של התיאטרון הממלכתי ובשנת 1891 / 1892 תמונות בין העמודים בגרם המדרגות של מוזיאון לתולדות האמנות בווינה. העבודות הגדולות ביותר של ארנסט קלימט כללו גם חמישה ציורי תקרה בטירת מונדזי ועבודות בארמון המלוכה הרומני. בשנת 1891 ארנסט קלימט התחתן עם הלן פלוגה, אשר זמן קצר לאחר מכן ילדה בת בשם הלן. ביולי 1892 אביו ארנסט קלימט נפטר בגיל 59. חודשים ספורים אחרי מות אביו, גם בנו הצייר ארנסט קלימט, נפטר באופן בלתי צפוי ב-9 בדצמבר 1892 מדלקת קרום הלב. לאחר מות אחיו, גוסטב קלימט לקח על עצמו את פרנסת גיסתו האלמנה הלן ואת אחייניתו הלן. הוא השלים את הציורים הלא גמורים של אחיו. החברה שלהם התפרקה לאחר מותו של ארנסט קלימט וסכסוך שהתגלה בין גוסטב קלימנט עם פרנץ מאטש. מדיה וקבצים בנושא ארנסט קלימט בוויקישיתוף ארנסט קלימט, באתר "Find a Grave" (באנגלית) "Klimt Ernst (Ernest)". In: Österreichisches Biographisches Lexikon 1815–1950 (ÖBL). Vol. 3, Austrian Academy of Sciences, Vienna 1965, p. 408 f. (Direct links to "p. 408", "p. 409") Alfred Weidinger, Agnes Husslein-Arco: Gustav Klimt und die Künstler-Compagnie. Belvedere, Wien 2007
אוסמאן

האם התכוונתם ל... אוסמאן המדי ביי – מדינאי, ארכאולוג, צייר ואינטלקטואל עות'מאני. אוסמאן עלי ח'אן – המונרך האחרון של מדינת היידראבאד. אוסמאן פאזוואנטולו – איש צבא עות'מאני שמרד והקים ישות מדינית עצמאית באזור וידין. אוסמאן (אנ') – עיירה במחוז ליפצק, רוסיה. עות'מאן (פירושונים) אוסמן אישים ששמם הפרטי הוא אוסמאן
אאודי Q2

אאודי Q2 (באנגלית: Audi Q2) היא קרוסאובר (SUV) יוקרתית, בעלת חמישה מקומות שמיוצרת על ידי אאודי משנת 2016. ה-Q2 הוצגה לראשונה בתערוכת ז'נבה בשנת 2016, והגיעה לישראל בשנת 2016. ה-Q2 הוא הרביעי במשפחת Q של אאודי. האאודי Q2 כוללת מנוע I4 צילינדרים בנפח 1,395 סמ"ק המספק כ-150 כוחות סוס. המכונית מאיצה מ-0 ל-100 קילומטרים לשעה בתוך 8.5 שניות ומגיעה למהירות מרבית של 212 קילומטרים לשעה. לאאודי Q2 שני דגמים: אאודי Q2 וה"אאודי SQ2". ה-SQ2 היא הגרסה הסורטיבית ל-Q2 הכוללת מנוע בנזין I4 צילנדרים טורבו בנפח 1,984 סמ"ק המספק כ-300 כוחות סוס ב-5,000 סיבובים לדקה. תיבת הילוכים רובוטית כפולת מצמדים בעלת שבעה הילוכים. המכונית מאיצה מ-0 ל-100 קמ"ש בתוך 4.8 שניות ומגיעה למהירות מרבית של 250 קילומטרים לשעה. ה-SQ2 נחשפה בתערוכת רכב בפריז ב-28 בספטמבר 2018. בשנת 2021 עברה האאודי Q2 מתיחת פנים שהוסיפה מנוע וביצועים משופרים לגרסת הייצור ומתיחת פנים ל-SQ2. המנוע החדש לQ2 הוא מנוע בנזין I4 צילנדרים טורבו בנפח 1,395 סמ"ק המספק כ-150 כוחות סוס ב-5,000 סיבובים לדקה. תיבת הילוכים ידנית בעלת שישה הילוכים או תיבת הילוכים אוטומטית בעלת שבעה הילוכים. המנוע מספק תאוצה מ-0 ל-100 קמ"ש בתוך 8.5 שניות ולמהירות מרבית של 212 קמ"ש. ה-Q2 הגיעה לישראל בשנת 2021. ערך מורחב – אאודי Q2L אי-טרון היא הגרסה החשמלית של ה-Q2 בעלת בסיס גלגלים יותר ארוך. היא מיועדת לשוק הסיני בלבד. היא הוצגה בתערוכת הרכב הבינלאומית של שאנגחאי באפריל 2019. אאודי Q2 אאודי SQ2 מדיה וקבצים בנושא אאודי Q2 בוויקישיתוף אתר האינטרנט הרשמי של אאודי Q2 באתר אאודי ישראל מפרט מלא מאת אאודי באתר קארטיוב אאודי חושפת את האאודי Q2, באתר קארטיוב, ‏01 במרס 2016 אאודי Q2 נחת בישראל - מחיר החל מ- 179,900 שקל, באתר קארטיוב, ‏11 בדצמבר 2016 קטן ומהיר: אודי SQ2 נחשף, באתר קארטיוב, ‏28 בספטמבר 2018 מתיחת פנים: 2021 אודי Q2 החדש, באתר קארטיוב, ‏01 בספטמבר 2020 אאודי Q2 החדש בישראל - מחיר החל מ-190,000 שקל, באתר קארטיוב, ‏16 בפברואר 2021 אאודי חושפת בתערוכת הרכב של שנגחאי את ה Q2 L E-Tron המיועד לשוק הסיני, באתר EV Magazine | מגזין רכב חשמלי, ‏2019-04-29
דגל טרינידד וטובגו

דגלה הלאומי של טרינידד וטובגו (באנגלית: Flag of Trinidad and Tobago), נקבע בשנת 1962. צבעיו אדום, שחור ולבן. האדום מסמל את "נדיבות האנשים ואור השמש", הלבן את "השוויון והים" והשחור את "העקשנות והתכלית של אחידות". על פי הגדרות הדגל הרשמיות (בלאזון), הדגל אדום, ועליו יש רצועה שחורה ממוסגרת בצבע כסף. סמל טרינידד וטובגו המנון טרינידד וטובגו מדיה וקבצים בנושא דגל טרינידד וטובגו בוויקישיתוף דגל טרינידד וטובגו, באתר דגלי העולם (באנגלית) דגל טרינידד וטובגו, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
פלורנט חסאני

פלורנט חסאני (באלבנית: Florent Hasani; נולד ב-30 במרץ 1997) הוא כדורגלן קוסובני, המשחק בעמדת הקיצוני הימני בקיי אף טירנה. חסאני, התחיל את הקריירה שלו בקבוצת הנוער של ושטריה, ובדצמבר 2014 הצטרף לקבוצה הבוגרת. עד לסיום העונה, רשם 15 הופעות בליגה וכבש שער אחד. ב-20 ביוני 2015, חסאני חתם בטרפצ'ה 89. ב-25 בינואר 2018, חסאני חתם בדיושג'ר מליגת העל ההונגרית. ב-20 בפברואר, חסאני ערך את הופעת הבכורה שלו בקבוצה בניצחון 2–0 נגד ואץ במסגרת הגביע ההונגרי. ב-4 במאי 2019, חסאני הבקיע את שער הבכורה שלו בקבוצה בניצחון 2–1 נגד פהראוור. ב-10 בפברואר 2021, חסאני חתם לשנה וחצי בהפועל כפר סבא מליגת העל. ב-23 ביוני 2021, חסאני חתם בגיירמוט גיור מליגת העל ההונגרית. ב-22 בינואר 2018, חסאני זומן לראשונה לסגל נבחרת קוסובו, אך רשם את הופעת הבכורה שלו בנבחרת כשנה וחצי מאוחר יותר ב-10 בספטמבר 2019, בהפסד 3–5 לאנגליה. ב-10 באוקטובר 2019, חסאני הבקיע את שער הבכורה שלו בנבחרת בניצחון 1–0 נגד גיברלטר. טרפצ'ה ליגת העל הקוסובנית: 2016/2017 הגביע הקוסובני: 2017/2018 פלורנט חסאני, באתר Transfermarkt פלורנט חסאני, באתר Soccerway פלורנט חסאני, באתר WorldFootball.net פלורנט חסאני, באתר National Football Teams פלורנט חסאני, באתר FootballDatabase.eu דורון בן דור, ‏רשמי: ג'יימי הופקאט ופלורנט חסאני חתמו בכפ"ס, באתר ONE‏, 10 בפברואר 2021 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פלורנט חסאני".
סוויס פוסט

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] סוויס פוסט (באנגלית: Swiss Post, בגרמנית: Die Schweizerische Post) היא חברה המספקת שירותי דואר בשווייץ ונחשבת למעסיקה השנייה בגודלה במדינה. המטה הראשי של החברה נמצא בעיר ברן ומלבדו מפעילה החברה סניפים ב-26 ערים בשווייץ. בשנת 2019 שלחה כ-1.8 מיליארד מכתבים, כ-148 מיליון חבילות וביצעה העברות כספים בסך של כ-119 מיליארד פרנק שווייצרי לכ-167 מיליון מטיילים. סוויס פוסט הוקמה בתאריך 1 בינואר 1849 כחלק ממערך לשליחת מכתבים, חבילות, כסף ואנשים. בשנת 1857, החלה החברה להעביר סחורות באמצעות רכבות. בשנת 1920, אוחדו רשתות הטלפוניה, הטלגרפיה ושירותי הדואר לחברה אחת בשם PTT. בשנת 1939, הכריזה על מיתוג מחדש באמצעות לוגו צהוב הנושא את שם החברה. בשנת 1961, הפסיקה החברה לשלוח סחורות באמצעות כרכרות עם סוסים. בשנת 1978, הקימה את הכספומטים הראשונים (Postomats) והחלו לספק שירותי טלפון לרכב בשם Natels. בתאריך 31 בדצמבר 1997, חולקה החברה לשתי קבוצות, שירותי טלקומוניקציה הועברו לחברת סוויס קום ושירותי הדואר הועברו לסוויס פוסט. החברה מחזיקה בשלוש חברות שונות שפועלות בארבעה שווקים שונים: Post CH AG – תקשורת ולוגיסטיקה PostFinance AG – קמעונאות PostAuto AG – תחבורה ציבורית מדיה וקבצים בנושא סוויס פוסט בוויקישיתוף אתר האינטרנט הרשמי של סוויס פוסט (באנגלית) סוויס פוסט, ברשת החברתית פייסבוק סוויס פוסט, ברשת החברתית אקס (טוויטר) סוויס פוסט, ברשת החברתית אינסטגרם Die Schweizerische Post, News, Swiss Post (באנגלית) Die Schweizerische Post, 240-000 standorte, Swiss Post (באנגלית) [Swiss Post Die Post ist da. Für alle], https://geschaeftsbericht.post.ch/19/ar/app/uploads/DE_Post_Geschaeftsbericht_2019.pdf
הפרדת הקהילות

הפרדת הקהילות הוא כינוי למהלך שאירע בחלק מיהדות אירופה במחצית השנייה של המאה ה-19, ובו התפצלו הקהילות היהודיות לפי זרם דתי. חלקים ביהדות האורתודוקסית סברו שהפיצול הוא חובה הלכתית, בשל איסור להשתייך למוסד קהילתי משותף יחד עם רשעים (במקרים אלו, רפורמים ונאולוגים). בפועל אירע פיצול כזה בגרמניה ובהונגריה (במובנה הרחב). האם התכוונתם ל... פולמוס הפרדת הקהילה בפרנקפורט – פולמוס שפרץ בין הרב שמשון רפאל הירש והרב יצחק דב במברגר בנוגע לשאלת חיוב הפרישה מקהילה הממוסדת בפרנקפורט לטובת הקמת קהילה אורתודוקסית נפרדת. בסופו של דבר, הוביל הפולמוס להקמת קהילות נפרדות בעוד כמה ערים בגרמניה, אך מרבית היהודים האורתודוקסים נותרו בקהילות הכלליות. הקרע ביהדות הונגריה – תהליך שהוביל להתפצלות יהדות הונגריה לשלוש קבוצות: קהילות אורתודוקסיות, שדגלו בחיוב פרישה מקהילה ששותפים בה נאולוגים, קהילות נאולוגיות, וקהילות הסטטוס קוו אנטה שבקשו לא להצטרף לאף אחת משתי הקבוצות ולהישאר במצב הקודם.
הר בילינג

הר בילינג (באנגלית: Mount Billing) הוא הר בהרי הנסיך אלברט, באזור חוף סקוט של ארץ ויקטוריה, שבאנטארקטיקה. להר צורת טריז. גובהו של ההר 1,420 מטרים מעל פני הים; הר בילינג הוא ההר ה-1,779 בגובהו באנטארקטיקה. ההר ממוקם בין הר מאליס, להר בואן. שמו של ההר ניתן לו על ידי ועדת השמות האנטארקטית של ניו זילנד. ההר נקרא על שם גרהם בילינג (Graham Billing), שהיה קצין יחסי הציבור בבסיס סקוט, בעונת המחקר (הקיץ האנטארקטי) 1962 – 1963 ובעונת המחקר (הקיץ האנטארקטי) 1963 – 1964. הר בילינג באתר הסקר הגאולוגי של ארצות הברית הר בילינג באתר הגאזט האנטארקטי של ממשלת ניו זילנד הר בילינג באתר הגאזט האנטארקטי של ממשלת אוסטרליה הר בילינג באתר הגאזט האנטארקטי המשווה SCAR של ממשלת אוסטרליה הר בילנינג באתר peakery (מרחקים לאתרים סמוכים) ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי מידע על גובה ההר
הר האוורד (אנטארקטיקה)

הר האוורד (באנגלית: Mount Howard) הוא הר כהה ומעוגל, בהרי הנסיך אלברט, באזור חוף פנל של ארץ ויקטוריה שבאנטארקטיקה. גובהו של ההר 1,460 מטרים מעל פני הים; הר האוורד הוא ההר ה-3,065 בגובהו באנטארקטיקה. ההר ממוקם 15 קילומטרים דרומית-מזרחית להר ג'ויס. ההר התגלה על ידי משלחת החקר האנטארקטית הבריטית (משלחת דיסקברי), אשר חקרה את אנטארקטיקה בין השנים 1901–1904, בפיקודו של רוברט פלקון סקוט. סקוט קרא להר על שמו של לורד האוורד דה וולדן (Lord Howard de Walden), אשר סייע לרוברט סקוט בניסויים שערך עם מזחלות, כהכנה למשלחת החקר שלו. • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 195 • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 235 • Passchier, S., Verbers, A. L. L. M., Van Der Wateren, F. M., & Vermeulen, F. J. M. (1998), Provenance, geochemistry and grain-sizes of glacigene sediments, including the Sirius Group, and Late Genozoic Glaciol history of the southern Prince Albert Mountains, Victoria Land, Antarctica, Provenance, geochemistry and grain-sizes of glacigene sediments, including the Sirius Group, and Late Genozoic Glaciol history of the southern Prince Albert Mountains, Victoria Land, Antarctica הר האוורד באתר הסקר הגאולוגי של ארצות הברית הר האוורד באתר הגאזט האנטארקטי של ממשלת ניו זילנד הר האוורד באתר הגאזט האנטארקטי של ממשלת אוסטרליה הר האוורד באתר הגאזט האנטארקטי המשווה SCAR של ממשלת אוסטרליה הר האוורד באתר peakery (מרחקים לאתרים סמוכים) ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם לפי מקור אחר הר האוורד הוא ההר ה-1,745 בגובהו באנטארקטיקה.
הר האוורד

האם התכוונתם ל... אנטארקטיקה הר האוורד (אנטארקטיקה) – הר בהרי הנסיך אלברט, באזור חוף פנל של ארץ ויקטוריה, שבאנטארקטיקה ארצות הברית הר האוורד (אורגון) – הר במדינת אורגון שבארצות הברית הר האוורד (וושינגטון) – הר במדינת וושינגטון שבארצות הברית קנדה הר האוורד (אלברטה) – הר בהרי הרוקי הקנדיים, בפרובינציית אלברטה שבקנדה
יוליוס קלינגר

יוליוס קלינגר (בגרמנית: Julius Klinger ‏: 22 במאי 1876–1942) היה צייר, שרטט, מאייר, גרפיקאי מסחרי, טיפוגרף וסופר אוסטרי. קלינגר נולד בדורנבאך ליד וינה. בשנת 1895 הוא מצא את עבודתו הראשונה במגזין האופנה של וינה "וינר מוד". כאן הכיר את קולומן מוזר, שלימים יהיה המורה שלו . בשנת 1896 הוא עבר למינכן, שם עבד כמאייר עבור מגנדורפר-בלאטרים ואחרים. בשנת 1897 עבר להתגורר בברלין, שם עבד כגרפיקאי מסחרי עד 1915. יחד עם בית הדפוס הולברבאום ושמידט, פיתח צורה חדשה של עיצוב כרזות שזכתה במהרה למוניטין בינלאומי. בשנת 1912 עיצב את הכרזה לתערוכת האוויר בברלין, וכן תרם איורים וציורים גם למגזינים שונים. בשנת 1918 תכנן קלינגר קמפיין מקיף לקידום מכירת נייר גלגול הסיגריות "טאבו" אשר פורסם בווינה. קלינגר תכנן את אסטרטגיית קידום המכירות, בפרסומות בעיתונים קטנים אך גם בשלטי חוצות ועל פני גדרות אתרי בנייה ועוד. לפני מלחמת העולם הראשונה היה קלינגר אחד האמנים המשפיעים ביותר ביצירת הכרזות הגרמנית ואחרי 1916 אחד המחדשים החשובים באמנות הכרזות האוסטרית. יוליוס קלינגר מצא שפה עצמאית מאוד בפרסום. הוא היה בעל כושר המצאה, יצירתי והיה בעל משמעת אמנותית. הוא קרא למודרניזציה של האמנויות - על הצייר להגדיר את עצמו כ"משרת של רפרודוקציה פוטו-מכנית", הוא ראה בגורדי שחקים, ספינות ים ואוויר נושאים לאמנות טהורה של זמנו. בתחילת המאה העשרים הכרזה הייתה צורת אמנות צעירה שבניגוד לסוגי אמנות חזותית אחרות, לא יכלה להביט לאחור וללמוד מהעבר. לכן קלינגר ראה צורך שהאמנים עצמם ישתתפו באופן פעיל בשיח התאורטי האמנותי. הוא עשה זאת באמצעות הרצאות ופרסומים רבים, בהן קרא להפרדה ברורה בין כרזה לציור. בהיותו יהודי, סבל מהטרדות נאציות. על פי רישומי המשטרה בווינה, הוא נרשם כמי שגורש לגטו מינסק ב-2 ביוני 1942, וכנראה מת באותה שנה. מדיה וקבצים בנושא יוליוס קלינגר בוויקישיתוף Julius Klinger (Wien 22. 5. 1976-1942?) (ארכיון) Plakat: Julius Klinger: Tabu, 1919 David Ciarlo (January 2011). Advertising Empire. Harvard University Press. p. 292 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יוליוס קלינגר".
הר ג'ויס (ארץ ויקטוריה)

הר ג'ויס (באנגלית: Mount Joyce) הוא הר בולט, לו צורת כיפה, בהרי הנסיך אלברט באזור חוף סקוט של ארץ ויקטוריה, שבאנטארקטיקה. גובהו של ההר 1,830 מטרים מעל פני הים; הר ג'ויס הוא ההר ה-2,078 בגובהו באנטארקטיקה. ההר ממוקם צפונית - מערבית מהר בואן (אנטארקטיקה), ו-15 קילומטרים צפונית - מערבית להר האוורד. ההר ממוקם על הרכס המפריד בין קרחון דייוויד (שמדרום להר) וקרחון דייוויס. ההר מופה לראשונה על ידי המשלחת האנטארקטית הלאומית הבריטית (משלחת נמרוד), אשר חקרה את אנטארקטיקה בין השנים 1907–1909. משלחת נמרוד נתנה להר את שמו. ההר נקרא על שמו של ארנסט ג'ויס (Ernest Joyce), אשר השתתף במשלחת, והיה אחראי על ציוד האספקה, הכלבים, המזחלות של המשלחת, ועל האוספים הזואולוגיים שנאספו על ידה. קודם לכן היה ג'ויס חבר במשלחת האנטארקטית הבריטית הלאומית (משלחת דיסקברי), אשר חקרה את אנטארקטיקה בין השנים 1901–1904, לאחר מכן היה ג'ויס חבר בקבוצת ים רוס של המשלחת הטראנס-אנטארקטית האימפריאלית (משלחת אנדיורנס), אשר חקרה את אנטארקטיקה בין השנים 1914–1917, בפיקודו של ארנסט שקלטון. הר ג'ויס, יחד עם הנונאטקים הסמוכים לו (ובהם נונאטאקי טריו) מהווים שרידים של רמה מישורית מקבוצת סלעי פראר (Ferrar Group), שמתקופת היורה - המורכבת מסלעי לבה ומסיל של דולריט מסוג פראר, שביניהן שכבות של אבן חול מתקופת הפלאוזואיקון והמזוזואיקון, לסירוגין. • Wörner, Gerhard. (1992), Kirkpatrick lavas, Exposure Hill Formation and Ferrar Sills in the Prince Albert Mountains, Victoria Land (Antarctica), Polarforschung. 60. 87-90 הר ג'ויס באתר הסקר הגאולוגי של ארצות הברית הר ג'ויס באתר הגאזט האנטארקטי של ממשלת ניו זילנד הר ג'ויס באתר הגאזט האנטארקטי של ממשלת אוסטרליה הר ג'ויס באתר הגאזט האנטארקטי המשווה SCAR של ממשלת אוסטרליה הר ג'ויס באתר peakery (מרחקים לאתרים סמוכים) תחזית מזג אוויר עדכנית ארוכת טווח עבור הר ג'ויס (לפי גבהים) ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארטי המשווה SCAR של ממשלת אוסטרליה הרי אנטארקטיקה לפי גובהם ראו במאמר Kirkpatrick lavas, Exposure Hill Formation and Ferrar Sills in the Prince Albert Mountains, Victoria Land (Antarctica), המפורט להלן בפסקת "לקריאה נוספת"
טרי ראנלס

טרי לין בואטרייט ראנלס (באנגלית: Terri Lynne Boatright Runnels; נולדה ב-5 באוקטובר 1966) היא מנג'רית היאבקות, מנחת טלוויזיה ומתאבקת עבר מזדמנת אמריקאית. ראנלס החלה את הקריירה שלה בארגון ההיאבקות World Championship Wrestling‏ (WCW) תחת שם הבמה מיס אלכסנדרה יורק, כששימשה כמנג'רית של היורק פאונדיישן. לאחר מכן, היא הצטרפה לארגון ההיאבקות World Wrestling Federation (ה-WWF, לימים ה-WWE), שבו עבדה במשך שמונה שנים תחת שמות הבמה מרלנה, טרי ראנלס וטרי. בתחילת הקריירה שלה ב-WWF, היא שימשה כמנג'רית של בעלה במציאות, דאסטין ראנלס (הידוע יותר בשם הבמה גולדאסט) והייתה חברה בקבוצת הנשים Pretty Mean Sisters. בנוסף, היא הייתה המנג'רית של ההארדי בויז ואדג' וכריסטיאן בשנת 1999. לאחר מכן, היא הייתה המנג'רית של קבוצת הרדיקלז ותיפקדה כמנחה ומראיינת. במהלך תקופתה בארגון, היא זכתה פעם אחת באליפות ההארדקור של ה-WWE, היחידה בקריירה שלה. לאחר שעזבה את ענף ההיאבקות המקצועית, ראנלס הייתה מעורבת בעבודה פילנתרופית. הישגים בארגון ההיאבקות World Wrestling Entertainment – WWE אליפות ההארדקור של ה-WWE (פעם אחת) פרס הסלאמי (פעם אחת) הזוג הטוב ביותר (1997) - עם גולדאסט מדיה וקבצים בנושא טרי ראנלס בוויקישיתוף טרי ראנלס, ברשת החברתית אקס (טוויטר) טרי ראנלס, באתר WWE.com להיאבקות מקצועית טרי ראנלס, באתר Online World of Wrestling
רוזן מריונת'

רוזן מריונת' הוא תואר שנוצר במסגרת אצולת הממלכה המאוחדת ב־1947 יחד עם התואר דוכס אדינבורו וברון גריניץ' עבור הנסיך פיליפ, דוכס אדינבורו. לאחר מותו של הנסיך פיליפ, החזיק בו בנו צ'ארלס, נסיך ויילס, עד שצ'ארלס עלה למלוכה והתואר שב לרשות הכתר. מריונת'שייר הוא אחד משלושה-עשר מחוזות היסטוריים בוויילס. הנסיך פיליפ, דוכס אדינבורו (1921–2021) צ'ארלס, נסיך ויילס (נולד ב-1948) 38128, The London Gazette, ‏21 בנובמבר 1947 ערך זה הוא קצרמר בנושא הממלכה המאוחדת. אתם מוזמנים לתרום לוויקיפדיה ולהרחיב אותו.